Ριχάρδος Α΄ (Χαίντελ)

Ριχάρδος Α΄, Βασιλιάς της Αγγλίας (ιταλικά: Riccardo Primo, re d'Inghilterra) είναι το όνομα μιας όπερα σέρια σε τρεις πράξεις του Γκέοργκ Φρίντριχ Χαίντελ σε λιμπρέτο του Πάολο Αντόνιο Ρόλι, το οποίο είναι βασισμένο σε ένα άλλο με τίτλο Ισαάκιος τύραννος (Isacio tiranno) του Φραντσέσκο Μπριάνι. O Xαίντελ έγραψε την όπερα για την σεζόν 1726–27 της Μουσικής Ακαδημίας αλλά και ως φόρο τιμής στον Γεώργιο Β' της Μεγάλης Βρετανίας, ο οποίος πρόσφατα είχε στεφτεί βασιλιάς, και το έθνος όπου ο συνθέτης είχε μόλις λάβει την υπηκοότητα.



Ήταν η τρίτη όπερα που έγραψε ο Χαίντελ για το διάσημο τρίο των Ιταλών τραγουδιστών όπερας, τον καστράτο Σενεζίνο και τις σοπράνο Φραντζέσκα Κουτζόνι και Φαυστίνα Μπορντόνι.      

 Ιστορικό απόδοσης 
Έκανε πρεμιέρα στο King's Theatre του Λονδίνου στις 11 Νοεμβρίου 1727 και ακολούθησαν άλλες έντεκα παραστάσεις. Η όπερα πραγματοποιήθηκε επίσης στο Αμβούργο και στο Μπράουνσβαϊγκ τον Φεβρουάριο του 1729. Λίγη μουσική επαναχρησιμοποιήθηκε αργότερα από τον συνθέτη στις όπερες Σκιπίων (1726) και Πτολεμαίος (1728). Δυστυχώς όμως, η όπερα ξεχάστηκε μετά το κλείσιμο της Βασιλικής Ακαδημίας το 1728.       

Όμως τελικά ''ανακαλύφθηκε'' ξανά και εκτελέστηκε στο Λονδίνο στις 8 Ιουλίου το 1964 από την Handel Opera Society. Αργότερα παραστάσεις πραγματοποιήθηκαν στο Αμφιθέατρο του Κουρίου στη Κύπρο το 1991, με αφορμή τον εορτασμό της 800ης επετείου από τα ιστορικά γεγονότα στα οποία βασίζεται η όπερα, στο Φεστιβάλ του Γκέτινγκεν το 1996 και στο Φεστιβάλ Χαίντελ στο Badisches Staatstheater το 2014 και το 2015. Επίσης  πραγματοποιήθηκε στις Ηνωμένες Πολιτείες από την Opera Theatre of Saint Louis κατά τη διάρκεια της σεζόν του 2015 με τον τίτλο Ριχάρδος ο Λεοντόκαρδος.       

 Ρόλοι 
ΡόλοςΦωνήΠρωταγωνιστές στην πρεμιέρα
11 Νοεμβρίου 1727Ριχάρδος Α'άλτο καστράτοΣενεζίνοKωστάντζα, κόρη του βασιλιά της ΝαβάρραςσοπράνοΦραντζέσκα ΚουτζόνιΙσαάκιος, κυβερνήτης της ΚύπρουμπάσοςΤζουσέπε Μαρία ΜπόστσιΠουλχερία, η κόρη τουσοπράνοΦαουστίνα ΜπορντόνιΟρόντης, πρίγκηπας της Συρίαςάλτο καστράτοΑντόνιο ΜπάλντιΜπεράρντο, ξάδερφος της ΚωνστάντζαςμπάσοςΤζιοβάνι Μπατίστα Παλμερίνι

Παραπομπές

 Εξωτερικοί σύνδεσμοι 
 Ριχάρδος Α' Βασιλιάς της Αγγλίας: Παρτιτούρες στο International Music Score Library Project 

Κατηγορία:Όπερες του Γκέοργκ Φρίντριχ Χαίντελ
Κατηγορία:Όπερες στην ιταλική γλώσσα